रीवा
कोविड वैक्सीनेशन के नाम पर वैक्सीन आने के पहले से ठगी हो रही है। एमपी रीवा जिले के कॉन्स्टेबल के साथ बड़ी ठगी हुई है। एसएएफ 9वीं बटालियन में पदस्थ पुलिसकर्मी के साथ अजीबोगरीब घटना घटित हुई है। उसके फोन पर कोविड वैक्सीन की दूसरी डोज के लिए मैसेज आया। उस लिंक पर क्लिक करने के बाद जवान के खाते से तीन लाख 39 रुपये गायब हो गए हैं। उसके बाद जिले में हड़कंप मच गया है। एमवाय अस्पताल की मॉर्चुरी में रंगरेलियां, मुर्दाघर में लड़कियों के साथ पकड़े गए कर्मचारी
दरअसल, नौवीं बटालियन में पदस्थ शत्रुघन पटेल इस ठगी के शिकार हुए हैं। साइबर सेल इस मामले की जांच कर रही है। दरअसल, उनको कोविड की दूसरी डोज लगवाने के लिए मोबाइल पर एक लिंक आई थी, जिसमें बदमाश ने लिंक को क्लिक करके रजिस्ट्रेशन करवाने का झांसा दिया था। उसके नापाक इरादों से अनजान पीड़ित ने लिंक पर क्लिक कर दिया, जिसके बाद आरोपी ने उनके मोबाइल को हैक कर लिया और खाते से तीन लाख 39 हजार रुपए निकाल लिए।